Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2013/004 ES/Comunidad Valenciana materiale de construcție din partea Spaniei) /* COM/2013/0635 final - 2013/ () */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La data de 22 mai 2013, Spania a înaintat cererea EGF/2013/004 ES/Comunidad Valenciana materiale de construcție pentru o contribuție financiară din FEG, ca urmare a unor concedieri efectuate în 140 de întreprinderi a căror activitate se încadrează în sectorul NACE a doua revizuire[3] diviziunea 23 (Fabricarea altor produse din minerale nemetalice[4]), în regiunea NUTS II Comunidad Valenciana (ES52) din Spania. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru acordarea unei contribuții financiare în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2013/004 Stat membru || Spania Articolul 2 || litera (b) Întreprinderi vizate || 140 Regiunea NUTS II || Comunidad Valenciana (ES52) NACE Rev. 2 diviziunea || 23 (Fabricarea altor produse minerale nemetalice) Perioada de referință || 14.6.2012 – 14.3.2013 Data de începere a serviciilor personalizate || 22.8.2013 Data de la care se aplică || 22.5.2013 Disponibilizări în timpul perioadei de referință || 630 Lucrători disponibilizați care ar trebui să beneficieze de măsurile în cauză || 300 Cheltuieli pentru servicii personalizate (EUR) || 1 600 000 Cheltuieli pentru punerea în aplicare a FEG[5] (EUR) || 80 000 Cheltuieli pentru punerea în aplicare a FEG (%) || 4,76 Buget total (EUR) || 1 680 000 Contribuția din FEG (50 %) (EUR) || 840 000 1. Cererea a fost prezentată Comisiei la data de 22 mai 2013 și a fost completată cu informații suplimentare vizând inclusiv data de 17 iulie 2013. 2. Cererea îndeplinește condițiile de mobilizare a FEG prevăzute la articolul 2 litera (b) din Regulamentul (CE) nr. 1927/2006 și a fost prezentată în termenul stabilit de 10 săptămâni menționat la articolul 5 din regulamentul respectiv. Legătura dintre disponibilizări și schimbările structurale majore ale din comerțul mondial ca urmare a globalizării 3. Pentru a stabili legătura dintre disponibilizări și modificările structurale majore ale comerțului mondial ca urmare a globalizării, Spania susține că, la nivel mondial, producția de alte produse minerale nemetalice din 2011 (3 055,6 milioane de tone) s-a dublat comparativ cu 2001. În 2001, China a fost cel mai mare producător (661 milioane de tone), urmată de UE (329 milioane de tone). Zece ani mai târziu, ambele poziții au rămas neschimbate. Cu toate acestea, în timp ce producția chineză a crescut cu 312 % în cursul deceniului, producția UE a scăzut cu 12 %. Astfel s-a mărit decalajului dintre cele două niveluri de producție. Față de 2001, când China a produs un volum dublu de alte produse minerale nemetalice comparativ cu UE, în 2011 producția din China a fost de șapte ori mai mare decât producția UE. Producția din India, al treilea producător de alte produse minerale nemetalice la nivel mondial, a crescut cu 217,2 % în perioada 2001-2011. Fabricarea altor produse minerale nemetalice (milioane tone) || 2001 || 2005 || 2006 || 2007 || 2008 || 2009 || 2010 || 2011 China || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 India || 102,9 || 142,7 || 159 || 170,5 || 183,3 || 186,9 || 213,9 || 223,5 UE || 328,8 || 357,9 || 380,3 || 386,5 || 360,1 || 293,7 || 281,1 || 289,6 La nivel mondial || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Sursa: Banca Mondială, Perspective economice mondiale, ianuarie 2012 4. Declinul producției de alte produse minerale nemetalice în UE a fost însoțit de o scădere a cotei de piață la nivel mondial. Cotă de piață (%) || 2001 || 2005 || 2006 || 2007 || 2008 || 2009 || 2010 || 2011 China || 44,96 || 53,28 || 55,41 || 57,04 || 57,89 || 64,57 || 66,50 || 67,52 India || 7,00 || 7,11 || 7,12 || 7,14 || 7,64 || 7,34 || 7,56 || 7,31 UE || 22,36 || 17,84 || 17,04 || 16,20 || 15,01 || 11,54 || 9,93 || 9,48 Sursa: Date furnizate de solicitant pe baza datelor provenite de la Banca Mondială (Perspective economice mondiale, ianuarie 2012) 5. Aceste cifre arată că, în UE, creșterea producției de alte produse minerale nemetalice a fost mai redusă decât a principalilor săi concurenți, fapt care a determinat o pierdere a cotei de piață în acest sector. Cota de piață a UE-27 din producția mondială de alte produse minerale nemetalice a scăzut de la 22,36 % în 2001 la 9,48 % în 2011, în timp ce cota de piață deținută de China a crescut de la 45 % la 67,5 %, iar cota de piață a Indiei a rămas stabilă, la aproximativ 7 %. 6. În Spania, producția de alte produse minerale nemetalice a avut aceeași evoluție negativă ca cea din UE. În această țară, însă, scăderea producției s-a accentuat începând din 2008. Fabricarea altor produse minerale nemetalice Volumul producției (schimbare în procente comparativ cu anul anterior) || 2006 || 2007 || 2008 || 2009 || 2010 || 2011 Spania || 2,37 || -4,62 || -23,64 || -23,81 || -10,42 || -10,47 UE || 6,26 || 1,63 || -6,83 || -18,44 || -4,29 || 3,02 La nivel mondial || 11,27 || 6,91 || 0,50 || 6,16 || 11,15 || 7,97 Sursa: Eurostat Volumul producției 2011 7. Statisticile comerciale EUROSTAT[6] pentru UE-27 indică o creștere substanțială a importurilor de alte produse minerale nemetalice în UE în perioada 2001-2011. În 2010, importurile s-au triplat comparativ cu 2001, în ciuda unei diminuări a importurilor în 2008 și 2009 ca urmare a impactului crizei financiare și economice asupra sectorului construcțiilor. Importuri de alte produse minerale nemetalice în UE (milioane EUR) În plus, conform ICEX[7], în perioada ianuarie — noiembrie 2012, 85 % din totalul importurilor de alte produse minerale nemetalice din întreaga lume au fost importuri în UE. 8. În concluzie, în opinia Comisiei, concedierile din cele 140 de întreprinderi implicate în activitățile de producție din cadrul NACE 2 Rev. 2 diviziunea 23 („Fabricarea altor produse minerale nemetalice”) în regiunea NUTS II din Comunidad Valenciana (ES52) pot fi legate, în conformitate cu articolul 2 din Regulamentul (CE) nr. 1927/2006, de anumite schimbări structurale majore intervenite în practicile comerciale mondiale, care au dus la o creștere a importurilor în UE de alte produse minerale nemetalice și la o reducere a cotei UE din producția de alte produse minerale nemetalice la nivel mondial. 9. Până în prezent, sectorul care se ocupă de fabricarea altor produse minerale nemetalice a făcut obiectul a patru cereri în cadrul FEG[8], dintre care trei au fost prezentate de Spania în urma disponibilizărilor din regiunea NUTS II din Comunidad Valenciana. Stabilirea numărului de disponibilizări și îndeplinirea criteriilor de la articolul 2 litera (b) 10. Spania a depus această cerere în temeiul criteriilor de intervenție menționate la articolul 2 litera (b) din Regulamentul (CE) nr. 1927/2006, care prevede cel puțin 500 de disponibilizări, într-o perioadă de nouă luni, în întreprinderi a căror activitate se încadrează în aceeași diviziune din NACE Rev. 2, într-o regiune sau în două regiuni învecinate cu nivelul NUTS II dintr-un stat membru. 11. În cerere sunt menționate 630 de concedieri în 140 de întreprinderi încadrate în diviziunea 23 din NACE Rev. 2 (Fabricarea altor produse minerale nemetalice), în regiunea NUTS II din Comunidad Valenciana (ES52) în timpul perioadei de referință de nouă luni, cuprinsă între 14 iunie 2012 și 14 martie 2013. Toate aceste concedieri au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Explicația caracterului neprevăzut al disponibilizărilor în cauză 12. Autoritățile spaniole susțin că criza economică și financiară a dus la o prăbușire bruscă a economiei mondiale, cu un impact enorm asupra multor sectoare și în special asupra cererii de construcții de clădiri. În țări precum Spania, în care rata de creștere anuală a activității în sectorul construcțiilor depășea media europeană, se anticipase deja o încetinire a activității acestui sector pe termen mediu. Cu toate acestea, producătorii de materiale de construcție nu au putut anticipa situația creată de creșterea importurilor de materiale de construcție, care s-au triplat în ultimii 10 ani, și încetinirea bruscă și semnificativă a activității din sectorul construcțiilor, ca o consecință a crizei economice și financiare. Identificarea întreprinderilor care au efectuat disponibilizări și a lucrătorilor vizați de măsurile de asistență 13. Cererea se referă la 630 de concedieri efectuate în următoarele 140 de întreprinderi: Întreprinderile și numărul de disponibilizări ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Total întreprinderi: 140 || Total disponibilizări: 630 || 14. Tuturor lucrătorilor disponibilizați li se va oferi posibilitatea de a beneficia de măsurile respective. Cu toate acestea, pe baza experienței anterioare în gestionarea cazurilor de contribuții din FEG, autoritățile spaniole estimează că aproximativ 300 de lucrători vor alege să beneficieze de măsurile FEG. 15. Repartiția lucrătorilor susceptibili de a participa la măsuri este după cum urmează: Categorie || Număr || Procentaj Bărbați || 267 || 89,0 Femei || 33 || 11,0 Cetățeni ai UE || 290 || 96,7 Cetățeni din afara UE || 10 || 3,3 15-24 ani || 2 || 0,7 25-54 ani || 243 || 81,0 55-64 ani || 55 || 18,3 peste 64 de ani || 0 || 0 16. În ceea ce privește categoriile profesionale, repartiția este după cum urmează: Categorie || Număr || Procentaj Directori || 13 || 4,3 Tehnicieni || 47 || 15,7 Funcționari || 2 || 0,7 Lucrători în servicii || 2 || 0,7 Operatori de instalații și mașini || 199 || 66,3 Muncitori necalificați || 36 || 12,0 Ucenici || 1 || 0,3 17. Repartiția în funcție de nivelul de studii[9] este următoarea: Nivel de educație || Număr || Procentaj Învățământ elementar (până la finalizarea învățământului obligatoriu) || 223 || 74,4 Învățământ liceal || 30 || 10,0 Învățământ post-liceal || 39 || 13,0 Altele (învățământ non-formal) || 1 || 0,3 Persoane care nu au urmat nicio formă de învățământ sau care au abandonat timpuriu școala || 7 || 2,3 18. În conformitate cu articolul 7 din Regulamentul (CE) nr. 1927/2006, Spania a confirmat faptul că s-a aplicat o politică de egalitate între femei și bărbați, precum și de nediscriminare și că acestea se vor aplica în continuare pe parcursul diferitor etape de punere în aplicare a FEG și, în special în cursul accesului la contribuția financiară din cadrul FEG. Descrierea teritoriului vizat, a autorităților sale și a părților interesate 19. Teritoriul afectat de concedieri se află în regiunea NUTS II din Comunidad Valenciana. 11,5 % din totalul întreprinderilor spaniole își au sediul în această regiune. Sectorul de producție reprezintă aici 26 % din totalul locurilor de muncă, în timp ce sectorul serviciilor reprezintă 60 %, construcțiile 10 % iar sectorul primar 4 %. Modelul economic din Comunidad Valenciana se caracterizează prin prezența masivă a întreprinderilor mici și mijlocii specializate mai ales în producția de mobilă, încălțăminte, textile, ceramică și jucării. Aceste industrii sunt concentrate în districte situate în jurul unui număr limitat de localități. 20. Principalele părți interesate sunt Generalitat Valenciana (guvernul autonom al regiunii Comunidad Valenciana) și, în special, birourile SERVEF (birouri publice de plasare a forței de muncă ale guvernului autonom), sindicatele UGT-PV și CCOO-PV, asociația angajatorilor FEDCAM (Federația producătorilor de ciment și materiale de construcții) și asociația non-profit FESMAC (Foro Económico y Social de Materiales de Construcción). Impactul preconizat al disponibilizărilor asupra ocupării forței de muncă la nivel local, regional sau național 21. Ocuparea forței de muncă în Comunidad Valenciana a fost grav afectată de criză. Rata șomajului în regiune a crescut rapid, de la 9,61 % (în primul trimestru din 2008) la 29,19 % (în primul trimestru din 2013). Situația ocupării forței de muncă în regiunea afectată pare a fi deosebit de fragilă, având în vedere impactul crizei asupra sectoarelor tradiționale, precum industria textilă, de încălțăminte și de construcții, care sunt foarte importante pentru economia regiunii. Rata șomajului în Comunidad Valenciana Sursa: Encuesta de Población Activa (EPA)[10] 22. Autoritățile spaniole susțin că disponibilizările din sectorul NACE Rev. 2 diviziunea 23 din Comunidad Valenciana vor agrava și mai mult situația șomajului, deoarece întreaga regiune și în special provincia Castellón depind în foarte mare măsură de acest sector. Coeficientul de specializare regională a activității economice în Comunidad Valenciana în ceea ce privește NACE revizuirea 2 diviziunea 23 este de 2,074. 23. În plus, numărul locurilor de muncă disponibile în cadrul NACE revizuirea 2 diviziunea 23 în Comunidad Valenciana a scăzut cu aproape 40 % între 2008 și 2011. Gradul de ocupare în întreprinderile care funcționează în cadrul NACE revizuirea 2 diviziunea 23 în Comunidad Valenciana Sursa: Pe baza datelor furnizate de INE[11]. Encuesta industrial empresas 2011. 24. În urma disponibilizărilor din Comunidad Valenciana în alte sectoare decât NACE revizuirea 2 diviziunea 23, Spania a depus cereri pentru contribuții financiare din FEG în martie 2010[12] (textile) și în iulie[13] și decembrie 2011[14] (construcții, respectiv încălțăminte). Totodată, aceasta este a treia cerere depusă de Spania privind disponibilizările din cadrul NACE revizuirea 2 diviziunea 23 din Comunidad Valenciana[15]. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 25. Toate măsurile următoare se combină pentru a forma un pachet coordonat de servicii personalizate, care vizează reintegrarea în muncă a lucrătorilor disponibilizați: – Sesiuni introductive și de informare: Aceasta este prima măsură care urmează a fi oferită tuturor lucrătorilor disponibilizați, care cuprinde: (1) sesiuni de informare generală și individuală cu privire la aptitudini și cerințe în materie de formare, la programele de consiliere și de formare disponibile, precum și la alocații și stimulente; (2) procedura de înscriere. – Consiliere, orientare profesională și stabilire a profilurilor: Aceasta include: stabilirea profilurilor lucrătorilor participanți și a unor strategii personalizate de reintegrare (etapa I), ateliere de lucru pe tema tehnicilor de căutare a unui loc de muncă (etapa II), apoi consiliere și monitorizarea sprijinului personalizat de-a lungul perioadei de implementare. – Formare profesională. Această măsură va include o gamă variată de cursuri de formare: (1) Formare profesională și îmbunătățirea competențelor. Formarea profesională se va concentra asupra sectoarelor în care există sau vor apărea oportunități (de exemplu geriatria pentru asistenții medicali sau CCP în domeniul transportului de pasageri)[16], în timp ce îmbunătățirea competențelor (formare profesională în același sector) are ca scop dezvoltarea competențelor pe care participanții le au deja. Îmbunătățirea competențelor va fi concepută astfel încât să răspundă nevoilor viitoare ale fabricanților de produse minerale nemetalice (de exemplu, ISO 14001 management de mediu/beton, patologii ale betonului prefabricat, conceperea de dale unidirecționale în conformitate cu EHE-08[17] etc.). Se estimează că la această activitate de formare vor participa aproximativ 120 de lucrători . – (2) Formarea profesională la locul de muncă Acest tip de formare va fi conceput astfel încât să răspundă nevoilor identificate ale întreprinderilor locale. Caracteristica distinctivă a acestei activități de formare este că formarea teoretică va fi completată de pregătire la locul de muncă. Se estimează că la această activitate vor participa 60 de lucrători. (3) Promovarea antreprenoriatului. Se vor furniza activități specifice de formare pentru lucrătorii care doresc să înființeze o întreprindere. Se estimează că la această activitate vor participa 50 de lucrători. (4) Formare pentru dezvoltarea competențelor transversale. Oferta de formare va include dezvoltarea competențelor personale (de exemplu, inteligența emoțională, adaptarea la schimbare, leadership etc.), a competențelor în domeniul tehnologiilor informației și comunicațiilor (TIC), precum și a cunoștințelor de limbi străine. Se estimează că la această activitate vor participa 170 de lucrători. – Asistență în vederea căutării intensive a unui loc de muncă: Aceasta va implica căutarea intensivă a unui loc de muncă, inclusiv căutarea oportunităților locale și regionale de angajare și de plasare a forței de muncă. Pentru a le oferi lucrătorilor instrumente online care să-i ajute în căutarea unui loc de muncă, va fi creat un site web. Pe parcursul procesului de selecție, lucrătorii vor fi însoțiți de tutori. Vor urma sesiuni individuale cu tutorii, care îi vor ajuta pe lucrătorii reintegrați în câmpul muncii să se acomodeze cu noul loc de muncă. – Sprijin pentru antreprenoriat: Această măsură vizează sprijinirea lucrătorilor disponibilizați care intenționează să își creeze propria întreprindere. Sprijinul este structurat în trei etape: (1) Consiliere cu privire la proiecte și inițiative. Scopul este de a dezvolta, de a produce și de ghida proiecte viabile de creare a unei întreprinderi sau de desfășurare a unei activități independente. Tutorii vor încerca totodată să identifice posibilități de desfășurare a unei activități independente în locul de reședință al lucrătorilor și în afara acestuia și le vor prezenta participanților la această măsură. (2) Consultanță în scopul creării unei întreprinderi Aceasta va consta într-un tutorat personalizat pe parcursul întregului proces de înființare a întreprinderii (identificarea unei idei de afaceri, analiza fezabilității și asistență în pregătirea unui plan de afaceri) și în sprijin pentru îndeplinirea formalităților administrative. (3) Sprijin logistic și financiar. Această măsură se referă la strângerea de fonduri și la acordarea de sprijin privind cerințele administrative necesare pentru solicitarea cu succes a stimulentelor în vederea înființării unei întreprinderi. Se estimează că 90 de lucrători vor participa la prima etapă, 50 de lucrători la a doua etapă și 25 la cea de-a treia. – Stimulente. Vor exista patru tipuri de stimulente: (1) Stimulente pentru căutarea unui loc de muncă. Lucrătorii vor primi o sumă forfetară de 300 EUR pentru a participa în cadrul unui dispozitiv de măsuri personalizat. Se estimează că toți participanții vor primi acest stimulent. (2) Contribuție la cheltuielile de deplasare. În absența unui sistem de transport public adecvat între localitățile din regiune, va trebui ca participanții să își folosească propriul vehicul pentru a face naveta din orașul lor de reședință până în orașul în care se vor desfășura măsurile. Lucrătorii care participă la aceste măsuri vor primi o sumă de până la 400 EUR drept contribuție la cheltuielile de deplasare. Se estimează că de acest stimulent vor beneficia 90 de lucrători. (3) Stimulente pentru plasarea personalului disponibilizat Lucrătorii care revin pe piața forței de muncă ca angajați sau lucrători independenți vor primi până la 700 EUR. Se estimează că de acest stimulent vor beneficia 125 de lucrători. (4) Sprijin pentru crearea unei întreprinderi Lucrătorii care pun bazele propriei lor întreprinderi vor primi până la 3 000 EUR pentru acoperirea costurilor de înființare. Se estimează că de acest stimulent vor beneficia 25 de lucrători. 26. Cheltuielile pentru implementarea FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și cele legate de informare și publicitate. 27. Serviciile personalizate prezentate de autoritățile spaniole sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Conform estimării efectuate de autoritățile spaniole, costurile totale se ridică la suma de 1 680 000 EUR, din care cheltuielile pentru servicii personalizate reprezintă 1 600 000 EUR, iar cheltuielile pentru punerea în aplicare a FEG reprezintă 80 000 EUR (4,76 % din suma totală). Contribuția totală solicitată din FEG este de 840 000 EUR (50 % din costurile totale). Acțiuni || Numărul estimat al lucrătorilor vizați || Costul estimat pentru un lucrător vizat (EUR) (*) || Costuri totale (FEG și cofinanțare națională) (în EUR) (**) Servicii personalizate [articolul 3 primul paragraf din Regulamentul (CE) nr. 1927/2006] Sesiuni introductive și de informare (Acogida) || 300 || 200 || 60 000 Consiliere, orientare profesională și stabilire a profilurilor (Orientación) || 300 || 683 || 205 000 Formare profesională (Formación) || 300 || 2 233 || 670 000 Asistență în vederea căutării intensive a unui loc de muncă (Servicios de inserción) || 250 || 990 || 247 500 Sprijin pentru antreprenoriat (Servicios de emprendedurismo) || 90 || 1 433 || 129 000 Stimulente (Incentivos) || 300 || 961 || 288 500 Subtotal servicii personalizate || || 1 600 000 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 0 Management || || 70 000 Informare și publicitate || || 5 000 Activități de control || || 5 000 Subtotal cheltuieli legate de punerea în aplicare a FEG || || 80 000 Total costuri estimate || || 1 680 000 Contribuție din FEG (50 % din costurile totale) || || 840 000 (*) Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Spania. (**) Totalul nu corespunde din cauza rotunjirilor. 28. Spania confirmă că măsurile descrise mai sus sunt complementare cu acțiunile finanțate de fondurile structurale și că se va evita orice fel de dublă finanțare. 29. Obiectivele principale ale programelor operaționale ale FSE pe 2007-2013 pentru Comunidad Valenciana sunt promovarea învățării de-a lungul vieții în rândul lucrătorilor și reducerea riscului de abandon școlar timpuriu, cu o atenție specială acordată persoanelor celor mai vulnerabile sau persoanelor cu risc de excludere socială, în principal lucrători tineri sau cu vârste de peste 45 de ani, femei sau persoane cu handicap, în timp ce măsurile FEG îi vor viza pe foștii lucrători din sectorul fabricației de produse minerale nemetalice, fără restricții legate de vârstă, studii etc. 30. Monitorizarea continuă a acțiunilor FSE și FEG care au scopuri similare și a lucrătorilor în cauză va permite evitarea oricărei suprapuneri între măsurile FSE și FEG. Data/datele la care serviciile personalizate pentru lucrătorii afectați au început sau sunt prevăzute să înceapă 31. Spania a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 22 august 2013. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Procedurile de consultare a partenerilor sociali 32. Cererea propusă a fost discutată în mai multe reuniuni cu partenerii sociali menționați la punctul 20 de mai sus. În cadrul reuniunilor care au avut loc la 18 ianuarie, 7 martie și 15 aprilie 2013, partenerii sociali au fost consultați cu privire la aspecte precum conținutul pachetului integrat de măsuri, alocarea rolurilor și distribuția sarcinilor și programarea acțiunilor. 33. Autoritățile spaniole au confirmat că cerințele legislației naționale și ale legislației UE privind disponibilizările colective au fost respectate. Informații cu privire la acțiunile obligatorii în temeiul legislației naționale sau al contractelor colective de muncă 34. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile spaniole: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 35. Spania a notificat Comisiei faptul că aceleași organisme care asigură gestionarea și controlul finanțărilor din FSE vor gestiona și controla această contribuție financiară. Direcția Generală pentru Proiecte și Fonduri Europene din cadrul Ministerului Regional al Finanțelor și Administrației Publice al Regiunii Comunidad Valenciana[18] va fi organismul intermediar pentru autoritatea de management. Finanțare 36. Pe baza cererii transmise de Spania, contribuția propusă din FEG pentru pachetul coordonat de servicii personalizate (inclusiv cheltuielile legate de intervenția FEG) este de 840 000 EUR, reprezentând 50 % din costurile totale. Sprijinul propus de Comisie în cadrul fondului se bazează pe informațiile furnizate de Spania. 37. Având în vedere cuantumul maxim al contribuției financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 38. Cuantumul propus al contribuției financiare va face disponibilă mai mult de 25 % din suma maximă anuală rezervată din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 39. Prin prezentarea acestei propuneri de mobilizare a FEG, Comisia inițiază procedura simplificată de trialog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală. 40. Comisia prezintă separat o cerere de transfer în vederea înscrierii în bugetul pentru anul 2013 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 41. Creditele din linia bugetară a FEG din bugetul 2013 se vor utiliza pentru a finanța suma de 840 000 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2013/004 ES/Comunidad Valenciana materiale de construcție din partea Spaniei) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[19], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[20], în special articolul 12 alineatul (3), având în vedere propunerea Comisiei Europene[21], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore în structura comerțului mondial generate de globalizare și pentru a-i ajuta să se reintegreze pe piața forței de muncă. (2) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (3) Spania a prezentat o cerere de mobilizare a FEG în legătură cu disponibilizările care au avut loc în 140 de întreprinderi din cadrul NACE revizuirea 2 diviziunea 23 (Fabricarea altor produse minerale nemetalice) în regiunea NUTS II Comunidad Valenciana (ES52) la data de 22 mai 2013 și a completat-o cu informații suplimentare până la data de 17 iulie 2013. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea unei sume de 840 000 EUR. (4) În consecință, ar trebui mobilizat FEG pentru a oferi o contribuție financiară ca răspuns la cererea depusă de Spania, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare (FEG) pentru alocarea sumei de 840 000 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] NACE a doua revizuire diviziunea 23 „Fabricarea altor produse minerale nemetalice” include: fabricarea sticlei și a produselor din sticlă, fabricarea produselor din ceramică refractară, fabricarea produselor de construcții din lut ars, fabricarea altor produse din porțelan și ceramică, fabricarea cimentului, varului și ipsosului, fabricarea articolelor din beton, ciment și ipsos, tăierea, fasonarea și finisarea pietrei, fabricarea produselor abrazive și produselor minerale nemetalice n.a.p. [5] În conformitate cu articolul 3 paragraful al treilea din Regulamentul (CE) nr. 1927/2006. [6] EUROSTAT. Comerțul în UE-27 începând cu 1998 conform SITC [DS-018995]. [7] Instituto Español de Comercio Exterior – ICEX (Institutul Spaniol de Comerț Exterior) www.icex.es. [8] EGF/2013/004 Comunidad Valenciana - materiale de construcție (cazul de față); EGF/2009/012 Waterford Crystal, COM (2010) 196; EGF/2009/014 Comunidad Valenciana - ceramică, COM (2010) 216; EGF/2010/005 Comunidad Valenciana - piatră naturală, COM (2010) 617. [9] Categorii bazate pe Clasificarea Internațională Standard a Educației (ISCED-97). [10] EPA (Sondaj privind ocuparea forței de muncă) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, Institutul național spaniol de statistică. [12] EGF/2010/009 ES/Comunidad Valenciana textile: COM(2010) 613. [13] EGF/2011/006 ES/Comunidad Valenciana construcții. COM(2012) 053. [14] EGF/2011/020 ES/Comunidad Valenciana încălțăminte. COM(2012) 204. [15] EGF/2013/004 ES Comunidad Valenciana materiale de construcție (cazul de față). EGF/2009/014 ES Castellón produse ceramice. COM(2010) 216. EGF/2010/005 ES/Comunidad Valenciana piatră naturală. COM(2010) 617. [16] Certificatul de competență profesională (CCP) este certificatul care atestă că un conducător auto profesionist a promovat cursurile și testările prevăzute de Directiva 2003/59/CE. [17] EHE este abrevierea denumirii date legislației spaniole privind siguranța și proiectarea structurilor de beton. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] JO C 139, 14.6.2006, p. 1. [20] JO L 406, 30.12.2006, p. 1. [21] JO C […], […], p. […].